**Anthony Rech** (s. 9. heinäkuuta 1992 Sallanches, Ranska) on ranskalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Rech on Chamonix HC:n kasvatti. Hän siirtyi juniorina sittemmin Rouen Hockey Élite 76:n organisaatioon. Rech toimi kaudella 2009–2010 seuran U18-joukkueen kapteenina. Hän voitti koko Ranskan U18-sarjan piste- ja maalipörssin tehoilla 28+19=47. Rech voitti sarjan mestaruuden. Hän voitti samalla kaudella myös Rouenin U22-joukkueen sisäisen piste- ja maalipörssin tehoilla 17+18=35. Rech debytoi samalla kaudella myös seuran miesten joukkueessa Ligue Magnusissa, jossa vain 17-vuotias Rech pelasi seitsemän runkosarjaottelua tehden kaksi maalia, neljä playoff-ottelua ilman tehopisteitä. Hän pelasi myös seitsemän Ranskan Cupin ottelua tehden yhden syöttöpisteen. Rech voitti sekä Ranskan-mestaruuden että Ranskan Cupin. Hän pelasi kauden aikana miesten pelejä myös kahden runkosarja- ja kahden playoff-ottelun verran Rouenin kakkosjoukkueessa Ranskan kolmanneksi korkeimmalla sarjatasolla FFHG Division 2:ssa.

Kaudella 2010–2011 Rech jakoi tehoilla 13+18=31 Rouenin U22-joukkueen sisäisen pistepörssin voiton Romain Gutierrezin kanssa. Hän jakoi seitsemällä osumallaan myös koko Ranskan U22-sarjan pudotuspelien maalipörssin voiton HC Mont-Blancin Jérémy Arèsin kanssa. Rech voitti kauden päätteeksi sarjan mestaruuden. Ligue Magnusissa hän pelasi 22 runkosarjaottelua tehopistein 2+6=8 ja yhdeksän playoff-ottelua ilman tehopisteitä. Rech voitti sekä Ranskan-mestaruuden että Ranskan Cupin. Hän edusti Rouenia myös Continental Cupissa. Kaudella 2012–2013 Rech voitti seurassa sekä Ranskan-mestaruuden että Continental Cupin. Hänet palkittiin myös Ligue Magnusin vuoden nuorena pelaajana Jean-Pierre Graff Trophylla. Kaudella 2012–2013 Rech voitti Rouenissa Ranskan-mestaruuden, Ranskan Cupin ja Ranskan U22-sarjan mestaruuden. Hän edusti joukkuetta myös Continental Cupissa, kuten myös kaudella 2013–2014, jolloin Rech voitti Ranskan Cupin.

Rech siirtyi kaudeksi 2014–2015 Ducs de Dijoniin. Hän jakoi yhdeksällä osumallaan joukkueen sisäisen maalipörssin toisen sijan Mathieu Briandin kanssa edellään Steven Cacciotti. Pudotuspeleissä Rech oli Dijonin paras pistemies ja maalintekijä tehoilla 9+5=14. Kaudeksi 2015–2016 hän siirtyi Rapaces de Gapiin. Rech oli pudotuspeleissä seitsemällä osumallaan joukkueen paras maalintekijä. Hän voitti Ranskan Cupin ja Rech palkittiin kauden päätteeksi koko Ligue Magnusin parhaana ranskalaispelaajana Albert Hassler Trophylla.

Kaudeksi 2016–2017 Rech siirtyi Sveitsin toiseksi korkeimmalle sarjatasolle National League B:n EVZ Academyyn. Joukkuetta valmensi hänelle Rouenista kaudelta 2013–2014 tuttu Björn Kinding. Rech pelasi siellä kahdeksan ottelua sekä kaksi Mestarien liigan ottelua Academyn emoseurassa, National League A:n EV Zugissa, kunnes lokakuussa 2016 hänen sopimuksensa kuitenkin purettiin. Rech palasi kotimaahansa Gapin joukkueeseen. Hän teki siellä runkosarjassa loppukaudella 30 ottelussa tehot 15+28=43, joilla Rechin ottelukohtainen piste per peli-keskiarvo 1.43 oli koko Ligue Magnusin paras. Hän voitti Gapin sisäisen syöttöpörssin ja jakoi sisäisen pistepörssin voiton Marc-André Bernierin kanssa. He jakoivat liigan pistepörssin yhdeksännen sijan Rouen HE:n Marc-André Thinelin ja Bordeux GHC:n Félix Petit'n kanssa. Pudotuspeleissä Rech jakoi tehoilla 11+9=20 Ligue Magnusin maalipörssin voiton Rouenin Marc-André Thinelin ja joukkuetoverinsa Christian Isacksonin kanssa sekä pistepörssin toisen sijan Thinelin kanssa edellään vain joukkuetoveri Sean Ringrose. Hän voitti kauden päätteeksi Ranskan-mestaruuden ja Rech palkittiin pudotuspelien arvokkaimpana pelaajana. Hänet palkittiin myös toisen kerran peräkkäin liigan parhaana ranskalaispelaajana Albert Hassler Trophylla.

Toukokuussa 2017 Rech teki kauden 2017–2018 alkuun kestävän tryout-sopimuksen Saksan DEL-liigan Schwenninger Wild Wingsin kanssa. Syyskuussa hän sai joukkueeseen vuoden mittaisen jatkosopimuksen. Maaliskuussa 2018 Rech teki seuran kanssa vuoden mittaisen jatkosopimuksen. Kaudella 2018–2019 hän oli tehoilla 19+7=26 Schwenningenin paras maalintekijä ja Rech jakoi joukkueen sisäisen pistepörssin toisen sijan Andreé Hultin kanssa edellään Mirko Höfflin. Kaudeksi 2019–2020 hän siirtyi jatkamaan DEL-uraansa vuoden mittaisella sopimuksella Grizzlys Wolfsburgiin. Rech voitti joukkueen sisäisen piste- ja maalipörssin tehoilla 20+24=44. Hän jakoi koko liigan maalipörssin seitsemännen sijan viiden muun pelaajan kanssa. Joulukuussa 2019 Rech teki Grizzlysin kanssa kaksivuotisen jatkosopimuksen. Kaudella 2020–2021 hän tehoilla 14+13=27 joukkueen sisäisen maalipörssin voiton Spencer Machacekin kanssa sekä sijoittui sisäisessä pistepörssissä kolmanneksi. Rech eteni Grizzlysin kanssa aina DEL:n finaaleihin saakka, mutta Saksan-mestaruuden vei koronavirusrajoitusten lyhentämissä pudotuspeleissä lopulta kuitenkin Eisbären Berlin otteluvoin 2–1.

Kaudeksi 2022–2023 Rech siirtyi vuoden mittaisella sopimuksella SM-liigajoukkue Turun Palloseuraan. Hän aloitti kauden vahvasti tehden kahdeksaan ensimmäiseen otteluun kuusi maalia, mutta Rechin pistetahti kuitenkin hiipui syksyn edetessä ja hän teki 29 pelaamassaan ottelussa vain tehot 7+4=11. Tammikuussa 2023 Rechin sopimus TPS:n kanssa purettiin yhteisymmärryksessä, kun hän ei onnistunut täyttämään häneen kohdistuneita odotuksia roolissaan. Pari päivää myöhemmin Rechin vahvistettiin palaavan DEL:ään ja siirtyvän loppukauden kattavalla sopimuksella Iserlohn Roostersiin.

### Maajoukkueura

Rech edusti Ranskaa MM-kilpailuissa vuosina 2015, 2017, 2018, 2019 ja 2022. Vuoden 2019 turnauksessa hän oli joukkueensa paras pistemies ja maalintekijä tehoilla 5+1=6. Rech pelasi myös Sotšin olympiakisojen 2014 ja Pekingin olympiakisojen 2022 karsinnoissa. Yhteensä hän on pelannut 130 A-maaottelua tehopistein 21+20=41. Rech teki A-maajoukkuedebyyttinsä Euro Ice Hockey Challengessa vain 19-vuotiaana 9. helmikuuta 2012 Norjaa vastaan.

Rech pelasi myös alle 20-vuotiaiden IB-divisioonan MM-kilpailuissa vuonna 2012, jolloin hän toimi Ranskan kapteenina ja johdatti joukkueen kultaan ja sarjanousuun IA-divisioonaan. Rech pelasi myös II-divisioonan MM-kilpailuissa vuonna 2011, jolloin hän voitti A-lohkon kultaa. Rech pelasi myös alle 18-vuotiaiden I-divisioonan MM-kilpailuissa vuosina 2009 ja 2010, joista jälkimmäisessä turnauksessa hän toimi Ranskan varakapteenina. Rech voitti joukkueen sisäisen piste- ja maalipörssin tehoilla 5+3=8.

Muuta
-----

Rechin perheeseen kuuluvat vaimo Amandine sekä pojat Gabin ja Hector. Hänen isoveljensä Donatien Rech on pelannut puolustajana Ranskan alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Rouen HE | Ranska U22 | 11 | 8 | 3 | 11 | 14 | – | – | – | – | – | U18 D1 | 5 | 1 | 0 | 1 | 4 |
| 2009–2010 | Rouen HE | Ranska U22 | 16 | 17 | 18 | 35 | 10 | 2 | 0 | 0 | 0 | 2 | U18 D1 | 5 | 5 | 3 | 8 | 4 |
|  | Rouen HE II | Ranska II | 2 | 3 | 0 | 3 | 0 | 2 | 2 | 1 | 3 | 4 |
|  | Rouen HE | Ranska | 7 | 2 | 0 | 2 | 0 | 4 | 0 | 0 | 0 | 0 |
| 2010–2011 | Rouen HE | Ranska U22 | 13 | 13 | 18 | 31 | 12 | 4 | 7 | 0 | 7 | 27 | JMM D2 | 5 | 5 | 4 | 9 | 12 |
|  | Rouen HE II | Ranska II | 1 | 0 | 0 | 0 | 0 | – | – | – | – | – |
|  | Rouen HE | Ranska | 22 | 2 | 6 | 8 | 6 | 9 | 0 | 0 | 0 | 4 |
| 2011–2012 | Rouen HE | Ranska U22 | 4 | 3 | 9 | 12 | 12 | 2 | 0 | 2 | 2 | 4 | JMM D1B | 5 | 1 | 0 | 1 | 6 |
|  | Rouen HE | Ranska | 19 | 5 | 4 | 9 | 6 | 15 | 4 | 4 | 8 | 6 |
| 2012–2013 | Rouen HE | Ranska U22 | 7 | 8 | 6 | 14 | 0 | 4 | 6 | 1 | 7 | 0 | OQ | 3 | 0 | 0 | 0 | 0 |
|  | Rouen HE | Ranska | 26 | 5 | 4 | 9 | 12 | 15 | 5 | 2 | 7 | 2 |
| 2013–2014 | Rouen HE | Ranska U22 | 6 | 6 | 9 | 15 | 10 | 2 | 1 | 2 | 3 | 8 |
|  | Rouen HE | Ranska | 26 | 8 | 9 | 17 | 12 | 9 | 1 | 2 | 3 | 8 |
| 2014–2015 | CPH Dijon | Ranska | 22 | 9 | 8 | 17 | 20 | 13 | 9 | 5 | 14 | 16 |
| 2015–2016 | HC Gap | Ranska | 22 | 8 | 14 | 22 | 18 | 11 | 7 | 6 | 13 | 6 |
| 2016–2017 | EVZ Academy | NLB | 8 | 2 | 1 | 3 | 25 | – | – | – | – | – | MM | 7 | 1 | 4 | 5 | 0 |
|  | HC Gap | Ranska | 30 | 15 | 28 | 43 | 24 | 14 | 11 | 9 | 20 | 10 |
| 2017–2018 | Schwenninger Wild Wings | DEL | 52 | 8 | 16 | 24 | 12 | 2 | 0 | 0 | 0 | 0 | MM | 7 | 0 | 2 | 2 | 0 |
| 2018–2019 | Schwenninger Wild Wings | DEL | 46 | 19 | 7 | 26 | 50 | – | – | – | – | – | MM | 7 | 5 | 1 | 6 | 0 |
| 2019–2020 | Grizzlys Wolfsburg | DEL | 52 | 20 | 24 | 44 | 14 | – | – | – | – | – |
| 2020–2021 | Grizzlys Wolfsburg | DEL | 38 | 14 | 13 | 27 | 16 | 9 | 1 | 3 | 4 | 6 |
| 2021–2022 | Grizzlys Wolfsburg | DEL | 53 | 13 | 18 | 31 | 12 | 8 | 2 | 3 | 5 | 4 | OQ | 3 | 0 | 2 | 2 | 0 |
|  |  |  |  |  |  |  |  |  |  |  |  |  | MM | 6 | 2 | 1 | 3 | 2 |
| 2022–2023 | TPS | SM-liiga | 29 | 7 | 4 | 11 | 4 | – | – | – | – | – | MM | 7 | 1 | 2 | 3 | 2 |
|  | Iserlohn Roosters | DEL | 16 | 1 | 1 | 2 | 8 | – | – | – | – | – |
| 6 kautta | yhteensä | DEL | 257 | 75 | 79 | 154 | 112 | 19 | 3 | 6 | 9 | 10 |
| 8 kautta | yhteensä | Ranska | 174 | 54 | 73 | 127 | 98 | 90 | 37 | 28 | 65 | 52 |
| 1 kausi | yhteensä | SM-liiga | 29 | 7 | 4 | 11 | 4 | – | – | – | – | – |
| 1 kausi | yhteensä | NLB | 8 | 2 | 1 | 3 | 25 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Anthony Rech**.
* Anthony Rech The Internet Hockey Databasessa (englanniksi)
* Anthony Rech Eurohockey-sivustolla (englanniksi)
* Anthony Rech *Elite Prospects*. Everysport Media Group AB.  (englanniksi)

### Viitteet

1. 1 2  Stürmer Anthony Rech wird ein Grizzly *grizzlys.de*.  12.3.2019. Grizzlys Wolfsburg GmbH. Viitattu 13.8.2022. (saksaksi)
2. 1 2 3 4 5 6 7  Anthony Rech *Elite Prospects*. Everysport Media Group AB.  (englanniksi)
3. ↑  Elite Prospects - Rouen U22 *eliteprospects.com*. Everysport Media Group AB. Viitattu 13.8.2022. (englanniksi)
4. ↑  Elite Prospects - Rouen U22 *eliteprospects.com*. Everysport Media Group AB. Viitattu 13.8.2022. (englanniksi)
5. ↑  Elite Prospects - France U22 Stats 2010-2011 *eliteprospects.com*. Everysport Media Group AB. Viitattu 13.8.2022. (englanniksi)
6. ↑  Elite Prospects - Dijon *eliteprospects.com*. Everysport Media Group AB. Viitattu 13.8.2022. (englanniksi)
7. ↑  Elite Prospects - Gap *eliteprospects.com*. Everysport Media Group AB. Viitattu 13.8.2022. (englanniksi)
8. ↑  Zwei Ausländer für das EVZ-Farmteam *eishockeyticker.ch*.  5.7.2016. TickerMedia AG. Viitattu 13.8.2022. (saksaksi)
9. ↑  Anthony Rech leaves the EVZ Academy and returns to the Rapaces de Gap *swisshockeynews.ch*.  17.10.2016. Verein swisshockeynews.ch. Viitattu 13.8.2022. (englanniksi)
10. ↑  Elite Prospects - Gap *eliteprospects.com*. Everysport Media Group AB. Viitattu 13.8.2022. (englanniksi)
11. ↑  Elite Prospects - Ligue Magnus Stats 2016-2017 *eliteprospects.com*. Everysport Media Group AB. Viitattu 13.8.2022. (englanniksi)
12. ↑  Elite Prospects - Ligue Magnus Stats 2016-2017 *eliteprospects.com*. Everysport Media Group AB. Viitattu 13.8.2022. (englanniksi)
13. ↑  Schwenninger Wild Wings *facebook.com*.  18.5.2017. Wild Wings Spielbetriebs GmbH. Viitattu 13.8.2022. (saksaksi)
14. ↑  Elite Prospects - Schwenninger Wild Wings *eliteprospects.com*. Everysport Media Group AB. Viitattu 13.8.2022. (englanniksi)
15. ↑  Elite Prospects - Grizzlys Wolfsburg *eliteprospects.com*. Everysport Media Group AB. Viitattu 13.8.2022. (englanniksi)
16. ↑  Elite Prospects - DEL Stats 2019-2020 *eliteprospects.com*. Everysport Media Group AB. Viitattu 13.8.2022. (englanniksi)
17. ↑  Topscorer Rech verlängert bis 2022 *grizzlys.de*.  12.12.2019. Grizzlys Wolfsburg GmbH. Viitattu 13.8.2022. (saksaksi)
18. ↑  Elite Prospects - Grizzlys Wolfsburg *eliteprospects.com*. Everysport Media Group AB. Viitattu 13.8.2022. (englanniksi)
19. ↑  Tallskog, Mika: TPS vahvistuu Ranskan maajoukkuehyökkääjällä – Anthony Rech siirtyy DEL-liigasta Turkuun *Jatkoaika.com*.  22.6.2022. Jatkoaika r.y. Viitattu 13.8.2022.
20. ↑  Seppä, Lassi: Anthony Rechin pelit TPS:ssä on pelattu − "Valitettavasti rooliodotukset eivät enää täyttyneet kauden edetessä" *Jatkoaika.com*.  3.1.2023. Jatkoaika r.y. Viitattu 3.1.2023.
21. ↑  Saastamoinen, Lauri: TPS:n floppihankinta löysi uuden joukkueen! *suomikiekko.com*.  3.1.2023. Nordic Sport Media. Viitattu 5.1.2023.
22. ↑  Elite Prospects - France *eliteprospects.com*. Everysport Media Group AB. Viitattu 13.8.2022. (englanniksi)
23. ↑  Norway vs France - EIHC - Euro Ice Hockey Challenge - boxscore *eliteprospects.com*. Pointstreak Sports Technologies Inc. Viitattu 13.8.2022.
24. ↑  Elite Prospects - France U18 *eliteprospects.com*. Everysport Media Group AB. Viitattu 13.8.2022. (englanniksi)
25. ↑  RECH Anthony (@rech\_anthony) • Instagram photos and videos
26. ↑  Donatien Rech *Elite Prospects*. Everysport Media Group AB.  (englanniksi)